Doline

Dit artikel is gesjreve (of begós) in 't Norbiks. Laes hie wie v'r mit de versjillende saorte Limburgs ómgaon. Dolines zeunt koompvörmige verzakkinge in 'n laandsjap oeë kriet in d'r groond zit. Ze oontsjteunt dör de wèrking van de zure in 't raegewater, dat sommige krietlaoge oplost en via de zoegeneumde orgelpiepe mit 't water aafveurt nao d'r oondergroond. De lösslaog die op 't kriet liekt zakt op die plaatsje in. 'n Doline is 'n karstversjiensel, dat ooch in 't mergelland väöl veurkump.